Obukulembeze bw’oludda oluvuganya government mu parliament mu parliament olukulemberwa Mathius Mpuuga Nsamba buliko enkyukakyuka zebukoze mu bukulembeze bw’obukiiko obukulemberwa oludda oluvuganya gaovernment neba minister ku ludda oluvuganya government ,era waliwo abasuuliddwa.
Mu basuuliddwa kuliko omubaka wa Badege Laibi mu kibuga Gulu Ojara Mapenduzi abadde ssentebe w’akakiiko ka parliament akalondoola ensaasaanya y’ensimbi z’omuwi w’omusolo mu government ez’ebitundu, ate omubaka wa Kilak South Gilbert Oulanya y’alondeddwa okubeera ssentebe w’akakiiko kano omuggya.
Kinajjukirwa nti omubaka Mapenduzi yoomu kubaakulemberamu enteekateeka y’okuyisa ekiteeso ekigoba omubaka wa Mityana Municipality Francis Zaake Butebi ku kifo kya Commissioner wa parliament.
Omubaka omukyala owa district ye Kalangala Hellen Nakimuli alondeddwa nga minister weby’obuvubi n’ennyanja ku ludda oluwabula government azze mu bigere byomubaka wa Bbaale Tebandeke Charles.
Omubaka wa Kalungu East Katabaazi Francis Katongole alondeddwa nga minister w’ensonga za East Africa ku ludda oluvuganya government.
lug_Latn lug_Latn lug_Latn lug_Latn lug_Latn